1.Üldist

Käesoleva projektiga on lahendatud Keskküla kinnistu abihoone elektripaigaldis sh:
•	Elektrienergia jaotussüsteemid ( kilbid, pistikupesade ja jõusseadmete toide);
•	Maandur ja potentsiaaliühtlustus;

Käesoleva projektdokumentatsiooni pädevusjärjekord on järgmine:

1.	Ehituskirjeldus;
2.	Skeemid ning nendel esitatud märkused;
3.	Installatsiooniplaanid ja nendel esitatud märkused;
4.	Materjalide loetelud

Töövõtja on kohustatud kogu teostamisele kuuluva projektdokumentatsiooni nii põhjalikult läbi vaatama, et nendes esinevad võimalikud vastuolud saaks lahendada enne tööde teostamise algust.
Kui vastuolud on sellised, mida töövõtja oleks pidanud märkama ja tellijale teatama ning see põhjustab tööde hilinemise või liigsed kulutused, vastutab selle eest töövõtja. 
Vajaduse korral tuleb töövõtjal konsulteerida projekteerijaga.
Käesolev projekt on koostatud põhiprojekti mahus. Paigaldise väljaehitamise alustamise eelduseks on tööprojekti olemasolu. Tööprojekti koostamine kuulub elektritöövõtu mahtu. Tööprojekti koostamisel tuleb arvestada teiste töövõtjate ja hoone valdaja poolt poolt elektritöövõtjale antava täiendava informatsiooniga.
Tööprojektis tuleb lisaks käesolevas projektis toodule esitada:
•	Jaotuskeskuste juhtimisskeemid, aparatuuri paigaldusjoonised, paigaldusmõõdud;
•	Elektritöövõtja poolt valitud seadmete ning materjalide andmed, sh. valgustite, kontrollarvutused, paigalduseks vajalikud mõõt- ja kinnitusandmed;
•	Paigaldusplaanid millel on näidatud ära teiste töövõtjate ja tellijaga koostöös määratud seadmete – kaabliteede, pistikupesade, elektritarvitite, jaotuskeskuste jne. täpsustatud asukohad ja mõõdud ning kaablite paigaldus;
•	Elektritöövõtja vajaduste kohased muud skeemid, plaanid ning paigaldusjoonised.
Kõik elektripaigaldise osad mida on käesolevas projektdokumentatsioonis kirjeldatud tuleb välja ehitada ja kasutajale üle anda täielikult toimivatena olenemata sellest kas projektdokumentatsiooon sisaldab süsteemi lõplikku lahendust või mitte.
Käesoleva projekti mistahes osas märgitud konkreetseid tooteid tuleb käsitleda kui näidistooteid. Töövõtja võib kasutada projektis määratud materjalide asemel teiste tootjate samaväärseid või paremate omadustega tooteid.  
Käesolev projekt ei piira mingil moel erinevate hankijate võimalusi toodete ja lahenduste pakkumiseks.
1	Projekteerija ja sidusisikud

1.1	Arhitektuur-ehitusliku osa projekteerija

Aarens Projekt OÜ

1.2	Tugevvoolu elektripaigaldise projekteerija

AP ELEKTER OÜ
MTR nr. TEL-003678
Vastutav isik: 	Allar Peterkop , pädevustunnistus nr. EP-1492-19-B, pädevusklass B
Telefon 	372 5175690
E-mail:  	allar@ apelekter.ee

2	Projekteerimise lähteandmed

Käesoleva projekti koostamise aluseks on:

•	Aarens Projekt OÜpoolt koostatud eelprojekt.

3	Nõuded elektritöövõtjale

Elektritöövõtja peab olema registreeritud majandustegevuse registris (MTR) elektritööde ettevõtjana, ta peab omama piisavalt pädevat personali tööde ohutuks ja õigeaegseks läbiviimiseks ja kontrollitoimingute korraldamiseks.

4	Ehitustööde korraldamine

Ehitustööd tuleb läbi viia vastavalt heale ehitustavale ja “Hoone tehnosüsteemide RYL 2002” üldistele kvaliteedinõuetele.
Elektripaigaldise ehitustööd teostada vastavuses tellijaga sõlmitud lepingule. 
Elektritöövõttu kuulub vana elektripaigaldise demonteerimine.
Kõikide avade teostamine ehituskonstruktsioonidesse tuleb eelnevalt kooskõlastada üldehitajaga. Vajaduse korral tuleb konsulteerida ehituskonstruktsioonide projekteerijaga.
Kõik projektis esitatud süsteemid tuleb välja ehitada ja üle anda täielikult toimivatena.
Tööde läbiviimisel tuleb järgida töötervishoiu, töö- ja elektriohutuse nõudeid. 
5	Hoone üldandmed

Tulepüsivusklass			TP3
Kasutusviis 				I	
Rajatava hoone netopind	  	55,4 m2.

6	Elektripaigaldise üldandmed

Pingesüsteem						3*230/400 VAC, 50 Hz
Maandamisviis					TN-S (liitumisliin TN-C)
Juhistikusüsteem					L1L2L3 N PE
Paigaldise liik						III
Installeeritud võimsus:				20 kW
Arvestuslik max tarbimisvõimsus			14,6 kW
Arvestuslik võimsustegur				0,96
Hoone peakaitse			 		3*20 A

7	Projekteerimisel kasutatud lähteeskirjad ja -andmed
7.1	Seadused

Ehitusseadustik koos rakendusaktidega.

7.2	Määrused

•	Majandus- ja taristuministri määrus nr. 97 „Nõuded ehitusprojektile"
•	Siseministri 30.07.2017 määrus nr. 17 „Ehitisele esitatavad tuleohutusnõuded ja nõuded tuletõrje veevarustusele"

7.3	Standardid ja standardisarjad
EVS 865-2:2014 „Ehitusprojekti kirjeldus. Osa 2: Põhiprojekti ehituskirjeldus”
EVS-HD 60364/384 Ehitiste elektripaigaldised
EVS-EN 12464-1:2011 „Valgus ja valgustus. Töökohavalgustus.
Osa 1: Sisetöökohad“
EVS-EN 12464-2:2011 „Valgus ja valgustus. Töökohavalgustus.
Osa 2: Välistöökohad“
EVS-EN 1838:2013 Valgustehnika. Hädavalgus.
EVS 812 „Ehitise tuleohutus“
EVS-EN 61140:2016 „Kaitse elektrilöögi eest. Ühisnõuded paigaldistele ja seadmetele“
Normdokumentide pädevusjärjekord on järgmine:
•	Euroopa Liidu õigusaktid;
•	Eesti Vabariigi seadused;
•	Eesti Vabariigi valitsuse määrused;
•	Eesti standardid EVS ja siseriiklikud eeskirjad
Euroopa EN-HD ja EN standardid
IEC standardid (Euroopa standardite puudumisel)
Muud rahvuslikud standardid (IEC standardite puudumisel)
•	Juhendid;

Juhul kui eelpooltoodud normdolumentides esinevad nõuded on vastuolus siis tuleb järgida rangemaid nõudeid.
8	Nõuded paigaldatavatele elektriseadmetele

Paigaldatavad elektriseadmed  peavad vastama Euroopa Liidu madalpingeseadmete ja elektromagnetilise ühildatavuse direktiivide 2006/95/EÜ „Madalpingeseadmed” ja 2004/108/EÜ „Elektromagnetiline ühildatavus”alusel kehtestatud tootestandarditele ja omama CE vastavusmärki lähtudes “Toote nõuetele vastavuse seaduses“ toodud nõuetest.

9	Välistrassid

9.1	Elektrivarustus 

Hoone saab toite jahimaja kilbis JK.
 
9.1.1	Liitumispunkti kirjeldus ja põhiparameetrid

Peakaitsme suurus – 3*20A

.

.  
			
10	Hoone tugevvoolupaigaldis
10.1	Peajaotussüsteemid

10.1.1	Elektrikilbid

10.1.1.1	Üldnõuded kilpidele

Kilpide koostamisel lähtuda standardisarjast EVS-EN 61439 „Madalpingelised aparaadikoosted“.

Jaotuskeskused peavad vastama järgnevatele tingimustele: 

•	Kaitseaste min IP3XC;
•	Kilp peab olema tähistatud nimetustega
Nimesildil peab olema: tootja nimi ja kaubamärk,tüüp, identifitseerimisnumber või muud tähised, mille järgi võib tootjalt saada kogu vajaliku informatsiooni, voolu liik, nimitalitluspinge, kaitseaste, juhistikusüsteem (maandusviis);
•	Kilbi uksel peab olema elektriohu tähis;
•	Kilbis peab paiknema selle skeem;
•	Kilpi sisenevad ja väljuvad kaablid peavad olema tähistatud püsiva märgistusega, millel on kaabli nimetus, liini number, mark ja ristlõige;
•	Kaablite ja juhtmete  PE - ja N- ja L-juhid peavad olema tähistatud liinide numbritega. Iga PE- ja N- juhi jaoks peab olema latil eraldi ühendusklemm;
•	Kilbi aparatuur peab olema tähistatatud;
•	Lülitusseadmed peavad olema varustatud kirjetega ja asendite tähistusega. Liinikaitselülitite juures peavad olema selgelt arusaadavad kirjed. NB! Eelistatud on tähistusviis kus kilbi sisemise katte küljes kaitselülitite all paikneb dokumendisahtel kuhu saab paigalda trükitud sildid;
•	Klemmühendused peavad olema tähistatud;
•	Kilpide latistus ja aparatuur peab olema vastupidav skeemidel toodud lühisvoolule;
•	Juhtahelad peavad olema ühendatud tähistatud riviklemmide kaudu;
•	Kõik kilbid peavad olema metallkesta või metalluksega;
•	Kilpides võivad lülitamisi teostada tavaisikud.
Kilbi valmistaja peab koos jaotuskeskusega üle andma selle tehnilise dokumentatsiooni.
Kilbid tuleb paigaldada tööjoonistel ette nähtud kohtadesse arvestusega, et pealüliti käepideme kõrgus põrandast oleks vahemikus 1000…1800 mm.
Kilp tuleb kinnitada kindlalt ehituse konstruktsioonielementide külge.
Kilp ei tohi halvendada ehitise konstruktsiooni kandevõimet ja tulepüsivusastet.
Avalikes ruumides paiknevate kilpide värvitoonid tuleb kooskõlastada tellija ja sisearhitektiga.

10.1.2	Jaotusahelad

Kilpidevahelised jaotusahelad ehitada EXQ tüüpi kaablitega. Jaotusahelad tähistada nende alguses ja lõpus püsiva märgisega millele on kantud:
•	Kaabli ID
•	Kaabli aadress
•	Kaabli mark
•	Kaabli pikkus

10.2	Elektrienergia arvestussüsteemid

Hoone peakilpi PJK paigaldada elektriarvesti

10.3	Ventilatsiooniseadmete elektrivarustus

Käesolevas projekti alusel teostada:
WS-see välljatõmbe ventilaatori  paigaldus,ventilaatorit juhitakse valgusti lülitiga.
Ventilaatorile paigaldada aegrelee kestvusega  kuni 1 tund

10.4	Kütteseadmete elektrivarustus

Wc-se paigaldada el.radiaator võimsusega 500W
10.5	Muude seadmete elektrivarustus

Üldjuhul tuleb kõik seadmed ühendada toitevõrku turvalülitite või pistikupesade kaudu. Pistikupesade täpsed paigalduskohad täpsustada enne tööde alustamist.

10.6	Kaablid ja juhtmed ning nende  paigaldamine
10.6.1	Lõppahelad

Lõppahelate kaablid paigaldada hoone fasaadi taha ja pööningule.
Kõik kaablid seintes ja pööningul tuleb paigaldada installatsioonitorudesse(kõridesse). 
 Pinnapealse paigalduse korral (kaablite kaitseks või esteetilise väljanägemise tõttu)  kasutada kaabli karbikut. 
Hoonevälise installatsiooni korral peab paigaldatav juhistik olema UV-kiirguse ja ilmastikukindel.
Kaablite paigaldamisel tuleb vältida nende kimpu sidumist. Kimbuna paigaldamisel tuleb kontrollida vastava paigaldusviisi ja kaablite arvu korral lubatavaid voole ja vajadusel korrigeerida kaablite ristlõiget või kaitseaparatuuri.

10.7	Installatsioonimaterjalid
10.7.1	Üldised tingimused

Käesolevas seletuskirjas kirjeldatud tööd tuleb teostada koos kõigi vajalike paigaldustarvikute hankimise ja paigaldamisega.
Tooted tarnida ehitusplatsile standardpakendis.
Tooteid käsitleda, transportida ja ladustatada tootejuhendis toodud tingimuste kohaselt. 
Nõrkvoolusüsteemide pistikupesad peavad olema tugevvoolupistikupesadega samast tootesarjast ja sama värvitooniga. 

10.7.2	Tooted
10.7.2.1	Lülitid

Lülitite nimiandmed: 16 A, 250 V, kui plaanidel ei ole märgitud teisiti. Lülitite kaitseaste on IP55.
10.7.2.2	Pistikupesad

230 VAC pistikupesade nimiandmed: 16A, Pistikupesade kaitseaste on IP55. 400 VAC pistikupesade andmed vt. paigaldusjooniselt.

10.7.3	Paigaldamine

Paigalduskõrgus on antud alumise lüliti paigalduskarbi keskkohta.
Kõikide pistikupesade täpsed asukohad kooskõlastada tööprojekti koostamise käigus  ja viia vastavusse seadmete ja mööbli paiknemisega.

10.8	Valgustusseade
10.8.1	Üldist

Hoone kõikidesse ruumidesse on ette nähtud töövalgustus vastavalt standardile 
EVS-EN 12464-1:2011.

10.8.2	Valgustite paiknemine

Valgustite paiknemine on esitatud paigaldusplaanidel. Töövõtja poolt tarnitavate valgustite tüüp on antud tüübinumbriga valgustite loetelus. 

10.8.3	Lõplikud tüübid ja paiknemine

Valgustite lõplik tüüp ja täpne asukoht määrata tööprojektis.

10.8.4	Valgustite heakskiit

Kõik tarnitavad valgustid peavad omama heakskiitu müügiks Euroopa majandusruumi maades. Valgustitel peab olema vastavusmärk (CE). 

10.8.5	Tingimused ja nõuded projekteeritud valgustite asendamiseks

Asendatavad valgustid peavad olema näidisvalgustitega (neid on kasutatud arvutuste teostamisel) samade või paremate valgustus-, konstruktsiooni-, elektriliste ja korrosioonikaitseomadustega. Kui töövõtja soovib asendada projekteeritud valgusteid teiste tootjate samaväärsete toodetega, siis on ta kohustatud toodete sarnasust tõestama sobivate dokumentide ja arvutustega või vajadusel näidiste ja mõõtmistega. 
10.8.6	Valgustite paigaldus 

Valgustid paigaldada lakke.Valgustid, kaitsevõred ja valgustite optilised elemendid peavad olema paigaldatud usaldusvääre meetodiga. Kaitseribid ja -võred peavad olema varustatud vahenditega, mis väldivad nende alla kukkumise.
Valgustite paigaldamisel tuleb järgida tootjatehase juhiseid, et tagada piisav jahutus ja turvaline kaugus süttivatest hoonekonstruktsioonidest. 

10.9	Valgustuse juhtimissüsteemid

Valgustite lülitamine toimub lülititega..

10.10	Lambid
10.10.1	Nõuded lampide kvaliteedile ja värvitemperatuurile

Projektis on kasutuses leedlampidega valgustid mille andmeid vt. valgustite loetelust.
Lampide Ra indeks peab olema suurem kui 80. 
Töövõtja peab hoone valdajale üle andma kõikide kasutatud valgustite ja lampide loetelu kus on märgitud ruumi nimetus, valgusti mark, selle tootja ning müügifirma andmed.

10.10.2	Valgustuse kontrollimine ja hooldamine
10.10.2.1	Valgustuse kontrollimine

Pärast valgustussüsteemi valmisehitamist tuleb teostada valgustuspaigaldise kontrollmõõtmised. 
Valgustust tuleb kontrollida vastavalt standardile EVS 891:2008, „Töökohtade tehisvalgustuse mõõtmine ja hindamine“.
Valgustuse mõõtmise eelduseks on reaalsete töökohtade olemasolu ruumis. Kogu sisustus peab olema paigaldatud vastavalt ruumi kasutusotstabele, ruumipinnad peavad olema ettenähtud värvi ja puhastatud ehitusprahist ja tolmust. Valgustid peavad olema puhtad.
Valgustuse mõõtmisel ja hindamisel tuleb:
•	Kontrollida valgustuspaigaldise vastavust projektile. Kontrollida valgustite marke, arvu, asukohta, liiteseadmete vastavust nõuetele ning kasutatud lampide värviesitusindeksit ja värvitemperatuuri;
•	Mõõta tööpiirkonna ja selle lähiümbruse valgustustihedus, arvutada mõõdetud punktide alusel keskmine valgustustihedus ja korrigeerida seda projektis esitatud hooldeteguriga;
•	Arvutada tööpiirkonna ja selle lähiümbruse valgustustiheduse ühtlus;
•	Mõõta või hinnata ruumipindade peegeldustegureid ja nende vastavust projektile ja standardis antud soovitustele.

10.10.2.2	Igapäevane jälgimine

Igal lülituskorral tuleb jälgida, et lambid süttiksid normaalselt, põleksid ilma väreluse ja vilkumiseta ning valgustid töötaksid müravabalt.
Kui valgustid vilguvad või kustuvad pärast sisselülitamist viitab see elektritoites olevatele probeemidele ja sel juhul tuleb need viivitamatult toitevõrgust välja lülitada.

10.10.2.3	Korraline hooldus

Enne esimest korralist hooldust on soovitatav teostada valgustuse pistelised kontrollmõõtmised, et hinnata projekteeritud hooldusvahemiku vastavust tegelikele vajadustele. 
Hoolduse käigus tuleb:
•	Puhastada ruumipinnad.
•	Puhastada valgustid, lambid, hajutid ning peegeldid. Puhastamisel tuleb arvestada tootjatehase nõudeid ja soovitusi.

10.11	Kaitseviisid sisepaigaldises
10.11.1	Kaitse elektrilöögi eest
10.11.1.1	 Kaitse otsepuute eest

Kaitse otsepuute eest on tagatud põhisolatsiooniga ja  elektriseadmete kasutamisega, mille katete ja kestade kaitseaste on min IP2X. 
10.11.1.2	 Rikkekaitse

Rikkekaitse on lahendatud toite automaatse väljalülitamise, II kaitseklassi elektritarvitite kasutamise ja potentsiaaliühtlustuse abil. 

10.11.1.2.1	Toite automaatne väljalülitamine

Kaitseseadmetena on projekteeritud liinikaitselülitid ja 30 mA nimirikkevooluga rikkevoolukaitselülitid.

10.11.1.2.2	Potentsiaaliühtlustus
10.11.1.2.2.1	Peapotentsiaaliühtlustus

Hoones tuleb teostada  peapotentsiaaliühtlustus.
PJK Pe latiga tuleb ühendada:
•	Maanduri väljavõtted 
•	Ventilatsioonitorustikud. Torustike paigaldamise käigus tuleb kontrollida nende galvaanilisi ühendusi ja vajadusel teostada täiendavad ühendused; 
•	Põranda armatuur;
•	Hoone metallkonstruktsioonid, 

10.11.2	Turva- ja hädaväljalülitusseadmed

Jaotuskeskustesse on projekteeritud turvalülitina toimivad pealülitid. 

10.11.3	Tuleleviku tõkestamine

Tuletõkketarindeid läbivad kaabliavad tuleb sulgeda tuldtõkestavate segudega vastavalt tarindi tulepüsivusele. Avade sulgemistööde teostamise töövõtupiirid täpsustada koostöös tööde tellijaga (peatöövõtja) pakkumismenetluse käigus. 

10.12	Maandur 

Hoone maandur ehitada CU 25. Maandur paigaldada toitekaabliga ühte kaevikusse
Ühenduseks peamaanduslatiga teostada maandurile väljavõtted.
Kõik maanduri ja selle väljavõtete ühendused teostada töökindlate klamberliidete ja/või keevisliidetega. Klamberühendused kaitsta korosioonikaitselindiga. 

10.13	Galvaaniliste paaride vältimine

Komponentides kasutatav metall tuleb valida selline, et ei tekiks erinevate pindade vahel  korrodeeruvaid galvaanilisi paare. 

11	Paigaldise loovutusprotseduurid
11.1	 Kontrollitoimingud ja üleandmisdokumentatsioon

Elektritöövõtja peab läbi viima kõik kontrollitoimingud vastavalt standardile 
EVS-HD 60364-6:2016 „Madalpingelised elektripaigaldised. Osa 6: Kontrolltoimingud ja organiseerima elektripaigaldise kasutuselevõtule eelneva auditi.
Töövõtja poolt paberkoopiatena üleantavad dokumendid tuleb paigutada koos sisukorraga ja vahelehtedega mappidesse.
Üleandmisdokumendid tuleb koostada eestikeelsetena ja anda tellijale üle paberkujul kahes eksemplaris ja digitaalselt kui ei ole kokku lepitud teisiti.
Elektritöövõtja peab koostama teostusjoonised ja kinnitama need elektritööde juhi allkirjaga. 
Elektritöövõtja peab koostama kaetud tööde aktid ja esitama need tellijale ajal, mil on võimalik visuaalselt veenduda tehtud tööde nõuetele vastavuses.
Elektritöövõtja peab loovutama järgmised mõõtmis- ja kontrollimistööde protokollid:

•	Visuaalkontrolli kohta;
•	Kaitse- ja potentsiaaliühtlustusjuhtide katkematuse kontrolli kohta;
•	Isolatsioonitakistuse kontrolli kohta;
•	Kaitseseadmete automaatväljalülituse kontrolli kohta;
•	Rikkevoolukaitsmete kontrolli kohta;
•	Turvavalgustussüsteemide katsetamise kohta;
•	Maandustakistuse mõõtmise kohta.

Elektritöövõtja peab tellijale üle andma elektriseadmete kasutusjuhendid.